open-index/open-wikipedia-markdown huggingface dataset:
კორისკო

thumb|right|250px|კუნძულ კორისკოს მდებარეობა კორისკოს ყურეში
**კორისკო** (ყოფილი *მანდი* ) — კუნძული ატლანტის ოკეანის გვინეის ყურეში, ეკუთვნის ეკვატორულ გვინეას. მდებარეობს მბინიდან 29 კმ-ით სამხრეთ-დასავლეთით (ქვეყნის კონტინენტურ ნაწილში). ფართობი — 14 კმ², სიმაღლე ზღვის დონიდან 35 მეტრამდე.

## ისტორია 
### კოლონიალური პერიოდი 
ევროპელების მიერ აღმოჩენამდე კუნძული კორისკო პრაქტიკულად დაუსახლებელი იყო, თუმცა მეთევზეები კონტინენტიდან მას ხშირად სტუმრობდნენ, მაგრამ რაიმე მუდმივი დასახლება აქ არასოდეს არ შექმნილა.

ევროპელთაგან პირველმა კუნძული კორისკო 1472 წელს აღმოაჩინა პორტუგალიურმა ექსპედიციამ ფერნანდო პოს  (Fernão do Pó) მეთაურობით, რომელმაც მანამდე კუნძული ბიოკო აღმოაჩინა.

1648 წელს პორტუგალიამ შექმნა კორისკოს კომპანია, რომლის სპეციალიზაციაც იყო მონების ვაჭრობაზე მუშაობა, რომელმაც ფაქტობრივად ხელში ჩაიგდო კუნძული და იქ ააშენა პუნტა-ჯოკოს ფორტი. დროთა განმავლობაში პორტუგალიელებმა საკუთარ რუკებზე ამ კუნძულის დატანა დაიწყეს პუნტა-ჯოკოს სახელწოდებით. კორისკოს კომპანია მჭიდრო ურთიერთობებს ამყარებდა კონტინენტური აფრიკის სახელმწიფოების ადგილობრივ მეფეებთან, რომლებიც მას მონებს უგზავნიდნენ, ამიტომ კომპანიის ბიზნესი დიდი ხნის განმავლობაში იზრდებოდა.

1778 წელს ელ-პარდოს შეთანხმების საფუძველზე კუნძული კორისკო გადაეცა ესპანეთს, რომელმაც აქ განათავსა მცირე სამხედრო გარნიზონი.

1859 წლიდან 1875 წლამდე ესპანეთის გარნიზონი გადავიდა კუნძულ პატარა ელობეიზე.

კუნძულ კორისკოზე პუნტა-ჯოკოს ფორტის ნარჩენები 1885 წელს გამოიყენეს კათოლიკური მისიის ასაშენებლად.

მთლიანობაში ესპანეთი ნაკლებ ყურადღებას აქცევდა კუნძულ კორისკოს. ХХ საუკუნის დასაწყისში კორისკო შევიდა ელობეი, ანობონი და კორისკოს კოლონიალური ადმინისტრაციის შემადგენლობაში.

### დამოუკიდებლობის პერიოდი 
1968 წელს ეკვატორული გვინეის მიერ დამოუკიდებლობის მოპოვების შემდეგ კუნძული შევიდა ქვეყნის შემადგენლობაში.

1981 წელს კომპანია «ელფ აკვიტანიამ» კუნძულ კორისკოს სანაპიროზე აღმოაჩინა ნავთობის მარაგი, რომლის მოპოვება დაიწყო მიმდინარე საუკუნის დასაწყისში.

მიუხედავად იმისა, რომ დღეისათვის კუნძული კორისკო იმყოფება ეკვატორული გვინეის რესპუბლიკის შემადგენლობაში, მისი ადგილმდებარეობა გაცილებით უფრო ახლოა გაბონთან და ამიტომ ნავთობის მარაგის აღმოჩენის შემდეგ იგი ტერიტორიულ პრეტენზიებს გამოთქვამს მასზე და მიმდებარე კუნძულებზე.

## ლიტერატურა
* 
* 
* 
* 

## სქოლიო
კატეგორია:ატლანტის ოკეანის კუნძულები
კატეგორია:აფრიკის კუნძულები
კატეგორია:ეკვატორული გვინეის კუნძულები
კატეგორია:კუნძულები ანბანის მიხედვით
ექინ ქოჩი

**ექინ ქოჩი** (; დ. 21 ივნისი 1992, ანტალია) — თურქი მსახიობი. სერიალ დიდებული საუკუნე: ქიოსემის ერთ-ერთი ვარსკვლავი.

ექინი 1992 წელს, ანტალიაში დაიბადა. საშუალო განათლების მიღების შემდეგ, იგი ანტალიის ათილა ქონუქის სახელობის ლიცეუმში სწავლობდა. ლიცეუმის დამთავრების შემდეგ, ექინი სტამბოლში ჩავიდა, სადაც ბილგის უნივერსიტეტში სოციოლოგიის ფაკულტეტზე ჩააბარა. პარალელურად, ექინმა სამსახიობო კურსები გაიარა სტამბოლის ხელოვნების აკადემიაში.

მალევე, ექინ ქოჩმა საბოლოოდ გადაწყვიტა, რომ მსახიობი უნდა გამხდარიყო. მისი დებიუტი 2013 წელს შედგა სერიალში „Sana Bir Sır Vereceğim“ („მე გეტყვით საიდუმლოს“). 2015 წელს ექინმა ითამაშა ფილმში „ყველაფერი, რაც შენგან დამრჩა“ და იქ ოზგურის როლი შეასრულა. ამის შემდეგ, იგი მიიწვიეს ისტორიულ სერიალ დიდებული საუკუნის გაგრძელებაში, სადაც მან სულთან აჰმედ I-ის როლი შეასრულა. ამ სერიალმა მსახიობს განსაკუთრებული წარმატება და აღიარება მოუტანა. 2016 წელს ექინმა ითამაშა ყურბან საიდის რომანის მიხედვით გადაღებულ ფილმში „ალი და ნინო“ და მეჰმედის როლი შეასრულა.

## ფილმოგრაფია 
## რესურსები ინტერნეტში 
* 
* Instagram

## სქოლიო 
კატეგორია:თურქი მსახიობები
კატეგორია:დაბადებული 1992
კატეგორია:დაბადებული 21 ივნისი
კატეგორია:ცოცხალი ადამიანები
ბარიუმის სულფატი

**ბარიუმის სულფატი** ან **ბარიუმ სულფატი** — ქიმიური ნივთიერება ფორმულით BaSO4 . არის გოგირდმჟავას ბარიუმის მარილი. გვხვდება მინერალ ბარიტის სახით. წყალში პრაქტიკულად უხსნადია. ბარიუმსულფატის მოლური მასაა 233.38 გ/მოლი, სიმკვრივე — 	4.49 გ/სმ³. დნობის ტემპერატურაა 1,580 °C, დუღილის — 1,600 °C.

## გამოყენება
ბარიუმსულფატს იყენებენ ქაღალდის, რეზინის, მუშამბის, ლინოლეუმის წარმოებაში, თეთრ საღებავად, კუჭ-ნაწლავის ტრაქტის რენტგენული გამოკვლევის დროს.
## ლიტერატურა
* Учебник общей химии Некрасов Б. В. 1981 год, в 2 томах. 
## რესურსები ინტერნეტში
*ბარიუმსულფატი (BaSO4) — უნივერსალური ენციკლოპედიური ლექსიკონი www.nplg.gov.ge
*ბარიუმსულფატი - MedGeo.Net
* Характеристики сульфата бария (аккумуляторного)  

## სქოლიო
კატეგორია:სულფატები
ანობონი

**ანობონი** (,  — „კეთილი წელი“, რადგანაც აღმოჩენილი იქნა 1 იანვარს, ყოფილი *პაგალუ*) — კუნძული ატლანტის ოკეანის გვინეის ყურეში, ეკუთვნის ეკვატორულ გვინეას. მდებარეობს სან-ტომე და პრინსიპიდან სამხრეთით, გაბონის სანაპიროდან 335 კმ-ით დასავლეთით. ფართობი — 17 კმ², სიმაღლე ზღვის დონიდან — 831 მეტრი. 2015 წლის აღწერის წინასწარი მონაცემებით მისი მოსახლეობა შეადგენს 5232 ადამიანს. უპირატესი ენა — ანობონური (პორტუგალურ-კრეოლური ენებიდან ერთ-ერთი). 1973-1979 წლებში ეწოდებოდა **პაგალუ**.

## გეოგრაფია 
thumb|left|275px|კუნძულ ანობონის რუკა
კუნძული მთიანია, ვულკანური წარმოშობის, ნაყოფიერი ნიადაგით. კუნძული ანობონი წარმოადგენს სტრატოვულკანის ეროდირებულ ზედაპირს ოკეანის ფსკერიდან დაახლოებით 5000 მეტრ სიმაღლეზე, რომელიც წარმოიშვა ოკეანის ქერქზე. მისი საძირკველი, რომელიც თვალითაც სჩანს, აგებულია პალაგონიტური ბრექჩიებით, რომლებიც შეიცავენ კლინოპიროქსენის და ოლივინის ფენოკრისტებს და მეგაკრისტებს. ისინი გარღვეულია ანკარამიტული ბაზანიტების სუბვერტიკალური დაიკებით. ეროზიული ზემოქმედებით ქვედა კომპლექსი გადაფარულია ბაზანიტური ნაკადებით, რომელთაგან ქვედას აქვს 18,4 მილიონი წლის ასაკი. თავის მხრივ, ისინი ასევე გარღვეულია 5,35 მილიონი წლის ასაკის დაიკებით. უკანასკნელ სტადიებში მიმდინარეობდა ტრისტანიტული და ტრაქიტული გუმბათების წარმოქმნა, რომელთაგან ყველაზე უფრო დიდია — პიკო-დე-ფუეგო (). კლიმატი ეკვატორულია, მუდმივად ნოტიო.

## ისტორია 
კუნძული ანობონი 1473 წლის 1 იანვარს აღმოაჩინეს პორტუგალიელებმა, ამიტომაც მიიღო დასახელება, რომელიც ნიშნავს ახალი წლის მილოცვას (სიტყვასიტყვით «კეთილი წელი»). კუნძულ ბიოკოსთან (ფერნანდო პო) და ეკვატორული გვინეის თანამედროვე სანაპიროსთან ერთად 1778 წელს შეუერთდა ესპანეთს. 1968 წელს გახდა დამოუკიდებელი ეკვატორული გვინეის ნაწილი.

## ადმინისტრაციული დაყოფა 
პროვინცია დაყოფილია 2 მუნიციპალიტეტად: სან-ანტონიო-დე-პალე და მაბანა, რომლებიც იყოფიან 3 რაიონად: ანგანჩი, აუალი და მაბანა.

## ეკონომიკა 
კუნძული ეკვატორული გვინეისათვის წარმოადგენს სტრატეგიულ ინტერესს. ამ კუნძულის ფლობა ქვეყნის ხელისუფლებას უფლებას აძლევს სან-ტომე და პრინსიპის სამხრეთით მდებარე ვრცელი საზღვაო არეალი განიხილოს, როგორც საკუთარი განსაკუთრებული ეკონომიკური ზონა, რომელიც პოტენციურად მდიდარია ნავთობის საბადოებით. ამას გარდა, კუნძული გამოიყენება ტოქსიკური და რადიოაქტიური ნარჩენების დასამარხად.

## სქოლიო
კატეგორია:ატლანტის ოკეანის კუნძულები
კატეგორია:აფრიკის კუნძულები
კატეგორია:ეკვატორული გვინეის კუნძულები
დიდი ელობეი

thumb|right|275px|კუნძულ დიდი ელობეის მდებარეობა
**დიდი ელობეი** () — პატარა კუნძული ატლანტის ოკეანის გვინეის ყურეში. ეკუთვნის ეკვატორულ გვინეას. მდებარეობს დაახლოებით მდინარე მიტემელეს შესართავთან, გაბონის სახელმწიფო საზღვრის სიახლოვეს, დაახლოებით 100 კმ-ით სამხრეთით ქალაქ ბატიდან. ფართობი — 2,27 კმ². მუდმივი მოსახლეობა არ არსებობს. მის სიახლოვეს მდებარეობს კუნძული პატარა ელობეი.

მიუხედავად იმისა, რომ დღეისათვის კუნძული დიდი ელობეი იმყოფება ეკვატორული გვინეის რესპუბლიკის შემადგენლობაში, მისი ადგილმდებარეობა გაცილებით უფრო ახლოა გაბონთან და ამიტომ ნავთობის მარაგის აღმოჩენის შემდეგ იგი ტერიტორიულ პრეტენზიებს გამოთქვამს მასზე და მიმდებარე კუნძულებზე.

## რესურსები ინტერნეტში
* დიდი ელობეი, დავა საფრანგეთ-ესპანეთის საზღვარზე

## სქოლიო
კატეგორია:ატლანტის ოკეანის კუნძულები
კატეგორია:აფრიკის კუნძულები
კატეგორია:ეკვატორული გვინეის კუნძულები
კატეგორია:კუნძულები ანბანის მიხედვით
ლევ კონცევიჩი

**ლევ კონცევიჩი** (, დ. 3 სექტემბერი, 1930, ტამბოვი) — საბჭოთა და რუსი აღმოსავლეთმცოდნე კორეანისტი, ფილოლოგიის მეცნიერებათა კანდიდატი.

კონეცევიჩის სახელი ცნობილი უპირველეს ყოვლისა კორეული ანბანის, ჰანგულის კირილიცაზე სატრანსლიტერაციო სისტემის შემუშავების გამო.

კონცევიჩის სისტემა წარმოადგენს კორეულ სიტყვათა კირილურ ანბანზე გადმოცემის სტანდარტს. კონცევიჩის მიერ შემუშავებული ეს სისტემა ასევე სტანდარტს წარმოადგენს ორივე კორეის გეოგრაფიული სახელების რუსულად გადმოსაცემად.

ლევ კონცევიჩი არის ცნობილი რუსი მათემატიკოსის მაქსიმ კონცევიჩის მამა.

## იხილეთ აგრეთვე 
* კონცევიჩის სისტემა
* ხოლოდოვიჩის სისტემა
* ალექსანდრე ხოლოდოვიჩი

## რესურსები ინტერნეტში 
* რუსეთის საუნივერსიტეტო კორეანისტიკის ასოციაციის - რაუკას - ოფიციალური გვერდი 

კატეგორია:დაბადებული 1930
კატეგორია:კორეისტიკა
კატეგორია:აღმოსავლეთმცოდნეობა
კატეგორია:რუსი ენათმეცნიერები
კატეგორია:კორეული დამწერლობა
კატეგორია:ტრანსკრიფცია
კატეგორია:კირილიცა
კატეგორია:კორეული ენა
კატეგორია:ტრანსლიტერაცია
კატეგორია:დაბადებული 3 სექტემბერი
კატეგორია:ცოცხალი ადამიანები
ხოლოდოვიჩის სისტემა

**ხოლოდოვიჩის სისტემა** (რუს. Систе́ма Холодо́вича) — კორეული სიტყვების კირილურ ანბანზე ტრანსკრიბირებით გადმოცემის წესების ერთობლიობა, რომელიც რუსმა აღმოსავლეთმცოდნე-კორეანისტმა ალექსანდრე ხოლოდოვიჩმა შეიმუშავა.

ალექსანდრე ხოლოდოვიჩის მიერ შექმნილი სისტემა წარმოადგენს კორეული სიტყვების რუსულად გადმოტანის სამეცნიერო სტანდარტს.

## ტრანსკრიფცია 
შენიშვნები:
# ასო ㅇ მარცვლის სასაწყისში არ იკითხება.
# დიდი ასოებით წერა რუსული ტრანსკრიციისთვის — ასოების ტრანსკრიფციაში გამოდმოცემის მთავარი საშუალება.
# ჩანაწერი ორ დეფისს შორის — ასოს ტრანსკრიფცია სიტყვის შუაში ხმოვნებს შორის ანდა სონორული თანხმოვნების (М, Н, НЪ, Л და Р) შემდეგ.
# ჩანაწერი დეფისის შემდეგ — სიტყვისა და მარცვლის ბოლოს მდებარე ასოს ტრანსკრიფცია.

### ასოთა გადმოცემა მარცვლების ზღვარზე 
მარცვლების ზღვარზე მდებარე ასოთა ტრანსკრიბირების თავისებურებანი მოყვანილია ქვემორე ცხრილში:

## იხილეთ აგრეთვე 
* ალექსანდრე ხოლოდოვიჩი
* კონცევიჩის სისტემა
* ლევ კონცევიჩი

*
*
*
*
პიკო-ბაზილე

**პიკო-ბაზილე** (, ადრინდელი სახელი — **პიკო-დე-სანტა-ისაბელი**) — მთა, რომელიც მდებარეობს კუნძულ ბიოკოზე. ეკვატორული გვინეის ყველაზე მაღალი მთა. მისი სიმაღლე ზღვის დონიდან შეადგენს 3011 მეტრს. იგი ყველაზე უფრო მაღალია სამ ბაზალტურ ვულკანებს შორის, რომლებისგანაც ჩამოყალიბებულია კუნძული. მისი მწვერვალიდან ჩრდილო-აღმოსავლეთით მოსჩანს კამერუნის მთა. პიკო-ბაზილე მდებარეობს დედაქალაქ მალაბოს სიახლოვეს.

კუნძული ბიოკო ჩამოყალიბდა კამერუნის ხაზის გასწვრივ, ატლანტის ოკეანიდან კამერუნამდე. ეს ხაზი მოიცავს გვინეის ყურის სხვა ვულკანურ კუნძულებს, როგორებიცაა: ანობონი, პრინსიპი და სან-ტომე, ასევე მასიურ სტრატოვულკანს კამერუნის მთაზე.

## რესურსები ინტერნეტში
* კუნძულ ბიოკოს ბიომრავალფეროვნების დაცვის პროგრამა 

## სქოლიო
კატეგორია:ეკვატორული გვინეის მთები
ალექსანდრე ხოლოდოვიჩი

**ალექსანდრე ხოლოდოვიჩი** (; დ. 11 (24) მაისი, 1906, კრონშტადტი — გ. 20 მარტი, 1977, ლენინგრადი) — საბჭოთა რუსი ლინგვისტი, კორეანისტი და იაპონოლოგი, პროფესორი, პეტერბურგის ტიპოლოგიური სკოლის დამფუძნებელი. გრამატიკის სახელმძღვანელოებისა და შრომების ავტორი კორეული და იაპონური ენების სხვადასხვა საკითხების შესახებ. მთარგმნელი-ავტორი არაერთი ლინგვისტური ნაშრომისა რუსულ ენაზე.

## ბიოგრაფია 
დაამთავრა ლენინგრადის უნივერსიტეტი (1927 წელი), ასწავლიდა ლენინგრადის სახელმწიფო უნივერსიტეტის აღმოსავლურ ფაკულტეტზე, მრავალი წლის განმავლობაში ხელმძღვანელობდა კორეული, ჩინური, იაპონური ფილოლოგიების კათედრებს.

ფილოლოგიის მეცნიერებათა დოქტორი (1949 წელი, დისერტაცია „ნარკვები იაპონური ენის აგებულების შესახებ“). 1961 წლიდან მოყოლებული იყო მის მიერვე შექმნილი ენათა სტრუქტურულ-ტიპოლოგიური შემსწავლელი ჯგუფის ხელმძღვანელი.

## ბიბლიოგრაფია 
ალექსანდრე ხოლოდოვიჩის მთავარი ნაშრომები პოსტ მორტემ შესულია გამოსულ რჩეულში სახელწოდებით „თეორიული გრამატიკის პრობლემები“ (ორიგინ. სათაური «Проблемы грамматической теории») (ლენინგრადი., 1979 წელი); იქვე წარმოდგენილია გამოჩენილი რუსი მეცნიერის შრომათა ბიბლიოგრაფია.

იხილეთ აგრეთვე:
* Холодович, А. А.: О «Курсе общей лингвистики» Ф. де Соссюра (ფერდინანდ დე სოსიურის "ზოგადი ლინგვისტიკის კურსი"-ს შესახებ) // Ф. де Соссюр. *Труды по языкознанию*. მოსკოვი, 1977, გვერდი 9-29.
* Холодович, А. А.: Фердинанд де Соссюр. Жизнь и труды (ფერდინანდ დე სოსიური. ცხოვრება და შრომები) // იქვე, გვერდი 650—671.

პუბლიკაციები კორეული ენის შესახებ:
* Строй корейского языка. (კორეული ენის აგებულება) Л., 1938. 40 გვერდი. 500 ეგზემპლარი.
* Очерк грамматики корейского языка. (კორეული ენის გრამატიკის ნარკვევი) მოსკოვი, ИЛИЯ. 1954. 320 გვერდი. 5000 ეგზემპლარი.
* Корейско-русский словарь. (კორეულ-რუსული ენის ლექსიკონი) დაახლ. 60000 სიტყვა. მოსკოვი, ГИС. 1958. 396 გვერდი. 20 000 ეგზემპლარი.
* Материалы по грамматике корейского языка XV века. (მასალები XV საუკუნის კორეული ენის გრამატიკის შესახებ) 2 გამოცემაში . მოსკოვი, 1986. 200 ეგზემპლარი. გამოცემა 1. 68 გვერდი. გამოცემა 2. 64 გვერდი.

## იხილეთ აგრეთვე 
* ხოლოდოვიჩის სისტემა
* კონცევიჩის სისტემა

## რესურსები ინტერნეტში 
* რუსეთის მეცნიერებათა აკადემიის აღმოსავლური ხელნაწერების ინსტიტუტი
* ალექსანდრე ხოლოდოვიჩის ბიო- და ბიბლიოგრაფია 

კატეგორია:დაბადებული 1906
კატეგორია:გარდაცვლილი 1977
კატეგორია:კორეისტიკა
კატეგორია:იაპონოლოგია
კატეგორია:აღმოსავლეთმცოდნეობა
კატეგორია:რუსი ენათმეცნიერები
კატეგორია:კორეული დამწერლობა
კატეგორია:ტრანსკრიფცია
კატეგორია:კირილიცა
კატეგორია:კორეული ენა
კატეგორია:იაპონური ენა
კატეგორია:ტრანსლიტერაცია
კატეგორია:სანქტ-პეტერბურგში გარდაცვლილები
ჰუსნი ალ-ზაიმი

**ჰუსნი ალ-ზაიმი** (, ; დ. 1897, ალეპო, ოსმალეთის იმპერია — გ. 14 აგვისტო, 1949, დამასკო, სირია) — სირიის პრეზიდენტი და პრემიერ-მინისტრი 1949 წლის განმავლობაში.

წარმოშობით იყო ქურთული ოჯახიდან. გახდა ოსმალეთის იმპერიის, მოგვიანებით საფრანგეთის არმიის ოფიცერი. სირიის დამოუკიდებლობის მიღების შემდეგ გახდა გენერალური შტაბის უფროსი.

ხელისუფლებაში მოვიდა სახელმწიფო გადატრიალების შედეგად. ვერ სარგებლობდა მოსახლეობის მხარდაჭერით და გადააყენეს 4 თვის შემდეგ ყოფილმა მოკავშირეებმა. სიკვდილით დასაჯეს 1949 წლის 14 აგვისტოს დამასკოში.

## ლიტერატურა
* Jeffrey Sosland, Cooperating Rivals: The Riparian Politics of the Jordan River Basin, SUNY Press, 2007
* Elmer Berger, Peace for Palestine: First Lost Opportunity,University Press of Florida, 1993

კატეგორია:სირიის პრეზიდენტები
კატეგორია:სირიის პრემიერ-მინისტრები
კატეგორია:დაბადებული 1897
კატეგორია:გარდაცვლილი 14 აგვისტო
კატეგორია:გარდაცვლილი 1949
კატეგორია:სიკვდილით დასჯილი პრეზიდენტები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:ლიდერები რომლებმაც ძალაუფლება ხელში აიღეს პუტჩით
ანტუნ საადა

250px|მინი
**ანტუნ საადა** (; დ. 1 მარტი, 1904, დჰურ-აშ-შუეირი, ოსმალეთის იმპერია — გ. 8 ივლისი, 1949, ბეირუთი, ლიბანი) — ლიბანელი ჟურნალისტი, მართლმადიდებელი საზოგადოების წარმომადგენელი, მწერალი, პოლიტიკური აქტივისტი და სირიის სოციალური ნაციონალური პარტიის დამაარსებელი.  

მისი პოლიტიკური მოღვაწეობის მთავარი მიზანი იყო სახელმწიფოს გამოყოფა რელიგიისაგან და ისტორიული სირიის გაერთიანება, რომელშიც იგი მოიაზრებდა თანამედროვე სირიას, ლიბანს, ერაყს, იორდანიას, პალესტინასა და კიპროსს.

იგი  არაბული ნაციონალიზმისა და ისლამიზმის მოწინააღმდეგე იყო. მისთვის არსებობდა მხოლოდ 4 არაბული ერი: სირია, ეგვიპტე (სუდანის ჩათვლით), მაროკო და საუდის არაბეთი  (იემენის, ომანისა და არაბთა გაერთიანებული საამიროების ჩათვლით).

სირიის სოციალური ნაციონალისტური პარტია დააარსა 1932 წელს. პარტიისა და თვით საადას მოღვაწეობა გახდა საფრანგეთის კოლონიური ხელისუფლების რეპრესიების ობიექტი, რამაც იგი აიძულა ბრაზილიაში ემიგრაციაში წასულიყო, საიდანაც მოგვიანებით გადავიდა არგენტინაში და დაკავდა ჟურნალისტური საქმიანობით. 

1947 წლის 2 მარტს, ლიბანის მიერ დამოუკიდებლობის გამოცხადების შემდეგ დაბრუნდა სამშობლოში, მაგრამ ქვეყნის ახალმა ხელისუფლებამ კვლავ გააგრძელა რეპრესიები პარტიის წევრების წინააღმდეგ, რამაც გამოიწვია 1949 წლის 4 ივლისის აჯანყება. საადის მხარდაჭერების გამოსვლა ჩაახვშეს, თავად საადა გაიქცა სირიაში, რომლის პრეზიდენტმაც ჰუსნი ალ-ზაიმმა მას პოლიტიკური თავშესაფარი მისცა. თუმცა სირიაში ჩასვლისთანავე იგი დააპატიმრეს და გადასცეს ლიბანის ხელისუფლებას. იგი დაადანაშაულეს სახელმწიფო გადატრიალების მცდელობაში და სასიკვდილო განაჩენი გამოუტანეს. ანტუან საადა დახვრიტეს 1949 წლის 8 მარტს, გამთენიისას. მისი მოღალატე პრეზიდენტი ჰუსნი ალ-ზაიმი 5 თვის შემდეგ თვითონაც დახვრიტეს დამასკოს მეეზეს ციხეში. 1951 წლის 14 თებერვალს სირიის სოციალური ნაციონალისტური პარტიის წევრების ხელით ასევე მოკლეს საადას დახვრეტაში დამნაშავე — სირიის პრემიერ-მინისტრი რიად ალ-სოლჰი.

## რესურსები ინტერნეტში
* Antun Saadeh  
* ვიდეო  
* Antoun Saadah

## სქოლიო
კატეგორია:ლიბანელი პოლიტიკოსები
კატეგორია:ლიბანელი მწერლები
კატეგორია:დაბადებული  1 მარტი
კატეგორია:დაბადებული 1904
კატეგორია:გარდაცვლილი  8 ივლისი
კატეგორია:გარდაცვლილი 1949
ადიბ შიშაქლი

**ადიბ შიშაქლი** (, დ. 1909, ჰამა — გ. 27 სექტემბერი, 1964, სერისი, ბრაზილია) — სირიელი სამხედრო და სახელმწიფო მოღვაწე, სირიის პრეზიდენტი და პრემიერ-მინისტრი 1953–1954 წლებში.

## ბიოგრაფია 
დაიბადა ქურთების ოჯახში, მსახურობდა საფრანგეთის არმიაში, მოგვიანებით სწავლობდა დამასკოს სამხედრო აკადემიაში (რომელიც შემდეგ გადაიტანეს ჰომსში). იგი ადრევე გაწევრიანდა სირიის სოციალური ნაციონალური პარტიის რიგებში. საფრანგეთისაგან სირიის დამოუკიდებლობის მიღების შემდეგ მონაწილეობდა არაბეთ-ისრაელის 1947-1949 წლების ომში.

1953 წლის აგვისტოში მონაწილეობდა ჰუსნი ალ-ზაიმის წინააღმდეგ პუტჩში, რის შემდეგაც ქვეყნის პრეზიდენტი და პრემიერ-მინისტრი გახდა ჰაშიმ ალ-ათასი. შიშაქლიმ მხარი არ დაუჭირა პრეზიდენტის ინიციატივას სირიისა და ერაყის გაერთიანების შესახებ. ჰაშიმ ალ-ათასის გადადგომის შემდეგ შიშაქლიმ მიაღწია იმას, რომ ახალი პრეზიდენტი გამხდარიყო ფავზი სელუ, დე-ფაქტო მთელი ხელისუფლება მის ხელთ იყო. შიშაქლმა პოლიტიკური პარტიები აკრძალა და დაამყარა სამხედრო დიქტატურა. გაძლიერდა კონფლიქტი დრუზებთან, რომლებიც ისწრაფვოდნენ დამოუკიდებლობისთვის. 1954 წელს ბრძანება გასცა დაებომბათ ის რაიონები სადაც ცხოვრობდნენ დრუზები, რათა შემცირებულიყო მათი წინააღმდეგობა.

1954 წელს მან დაკარგა ხელისუფლება სახელმწიფო გადატრიალების შედეგად. თავდაპირველად გაიქცა ლიბანში, შემდეგ ბრაზილიაში, სადაც იგი მოკლა სირიელმა დრუზმა 1964 წლის 27 სექტემბერს.

## რესურსები ინტერნეტში 
* Shishakli and the Druze: Integration and Intransigence

კატეგორია:სირიის პრეზიდენტები
კატეგორია:სირიის პრემიერ-მინისტრები
კატეგორია:დაბადებული 1909
კატეგორია:გარდაცვლილი 27 სექტემბერი
კატეგორია:გარდაცვლილი 1964
კატეგორია:მოკლული პრეზიდენტები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:XX საუკუნეში მოკლული პრეზიდენტები
გენში (ხანის იმპერატორი)

**გენში-დი** (, პირადი სახელი **ლიუ სიუანი** , ზრდასრულობის სახელი **ლიუ შენგუნი** , დ. უცნობია — გ. 25)  — ხანის იმპერიის ამღდგენი ჩინელი იმპერატორი. აღმოსავლეთ ხანის მომდევნო იმპერატორმა გუან უ-დიმ მას გადასცა სიკვდილის შედეგი ტიტული **ხუანური მთავარი** .

ლიუ სიუანის განეკუთვნებოდა მეექვსე თაობას იმპერატორ ძინ-დის შთამომავალი. როდესაც ვან-მანმა უზურპაცია მოახდინა ტახტზე და განაცხადა ხანის იმპერიის სინის იმპერიაზე შეცვლის შესახებ,  მაშინ მთელს ქვეყანაში აჯანყებები დაიწყო.

22 წელს კიდევ ერთი ამბოხება მოაწყო ძინ-დის მეექვსე შთამომავლობის კიდევ ერთმა წარმომადგენელმა - ლიუ იანმა..

უფრო და უფრო ვრცელდებოდა ხმები იმის სასარგებლოდ, რომ გაენახლებინათ იმპერია ხანი ვინმე დინასტია ლიუს მიერ. ლიდერები სიანძინის დაჯგუფებიდან მთა ლიუილინის ძალით, ასევე ჯარისკაცები, რომლებიც უშუალოდ ლიუ იანის ბრძაების ქვეშ მოქმედებდნენ, სურდათ მისი იმპერატორად ნახვა, მაგრამ  სინშინისა და პინლინის დაჯგუფებების ლიდერები უარზე იყვნენ, რადგან ეშინოდათ მისი ძლიერი პიროვნების და სურდათ უფრო სუსტი პიროვნება ტახტზე, ამიტომ გადაწყვიტეს ლიუ სიუნის ტატზე აყვანა. 23 წელს ის ავიდა ტახტზე სახელით „გენში-დი“.

ვან მანმა გადაწყვიტა ამბოხებულები ერთხელ და საბოლოოდ დაეწყნარებინა, და 23 წლის შემოდგომაზე მათ წინააღმდეგ გაგზავნა ჯარი 430 ათასი ადამიანის ოდენობით რომელთა მეთაურიც მისი და მთავარი მინისტრის ვან სიუნის დეიდაშვილი ვან ი იყო. ამ დროს ხანის ძალა ორად იყო დაყოფილი: ლიუ ანმა ალყაში მოაქცია ვანჩენი, ხოლო მისი ძმა ლიუ სიუ სინური ძალების შესახვედრად წავიდა ქალაქ კუნიანში. შემდგომ ბრძოლაში შესანიშნავმა ძალებმა განიცადეს წაგება, რაც ვან ანის მეთაურობის დასასრული გახდა: მთელს ქვეყანაში ყველამ გენში-დის აღიარება დაიწყო, და არა ვან მანის.

## ლიტერატურა
* 
* 
* 
* 

კატეგორია:ჩინეთის იმპერატორები
კატეგორია:მოკლული მონარქები
კატეგორია:გარდაცვლილი 25
კატეგორია:დაბადების წელი უცნობია
არაბული ორიქსის რეზერვატი

**არაბული ორიქსის რეზერვატი** — არის ცხოველების ნაკრძალი ომანის ცენტრალურ უდაბნოში და სანაპირო ფერდობზე. მის საზღვრებზე იშვიათი ფაუნაა, მათ შორის თავისუფალ არეალში არაბული ორიქსები, ის არის პირველი 1972 წლის მათი გადაშენების შემდეგ ველურ ბუნებაში, ასევე შემდგომი რეინტროდუქციისას 1982 წელს. 

გადაშენების პირას მყოფი ჰოუბარა სავათი, განსაკუთრებული ყანჩის სახეობა, მრავლდება ველურ ადგილებში ნაკრძალების ტერიტორიაზე. სხვა სახეობები სწორედ ამ ნაკრძალშია ნაპოვნი, მათ შორის უდიდესი გადაშენების პირას მყოფი სახეობა არაბული ქურციკებისა, ასევე ნუბიური ჯიხვი, არაბული მგელი, თაფლის მაჩვი და კარაკალი.

2007 წლის 28 ივნისს ეს რეზერვი გახდა პირველი ისტორიის განმავლობაში, რომელიც ამოირიცხა საფრთხის პირას მყოფი მსოფლიო მემკვიდრეობის სიიდან. იუნესკოს ციტირება მოახდინა ომანის გადაწყვეტილების, რომ შეემცირებინათ ტერიტორია 90 %-მდე და შეემცირებინათ თეთრ ანტილოპებზე ძალადობა 1996 წელს. იმ დროს მხოლოდ ოთხი შესაჯვარებელი წყვილი გადარჩა. 

## სქოლიო
კატეგორია:იუნესკოს მსოფლიო მემკვიდრეობა
კატეგორია:იუნესკოს მსოფლიო მემკვიდრეობის ყოფილი ძეგლები
მონტე-მიტრა

**მონტე-მიტრა** () — მთა ეკვატორულ გვინეაში. მდებარეობს ქვეყნის სამხრეთ-დასავლეთ ნაწილში, 290 კმ-ით სამხრეთით ქვეყნის დედაქალაქ მალაბოდან. მთის უმაღლესი წერტილი იმყოფება ზღვის დონიდან 1200 მეტრ სიმაღლეზე და იგი ყველაზე უფრო მაღალი წერტილია ქვეყნის კონტინენტურ ნაწილში.

მონტე-მიტრის მთის ირგვლივ არსებული ტერიტორია ძირითადად ბორცვებიანია. მთის გარშემო ძირითადად ხარობს მარადმწვანე ფოთლოვანი ტყე.

მთის ირგვლივ გაბატონებულია ტროპიკული მუსონური კლიმატი. ამ რაიონში წლის საშუალო ტემპერატურა შეადგენს 19 °С-ს. ყველაზე უფრო ცხელი თვეა აპრილი, როდესაც საშუალო ტემპერატურა შეადგენს 22 °C-ს, ხოლო ყველაზე უფრო გრილი თვეა აგვისტო — 18 °С. ნალექების საშუალო წლიური რაოდენობა შეადგენს 2793 მმ-ს. ყველაზე უფრო წვიმიანი თვეა ნოემბერი, საშუალოდ 556 მმ ნალექი, ხოლო ყველაზე მშრალია ივლისი — 8 მმ ნალექი.

## სქოლიო
კატეგორია:ეკვატორული გვინეის მთები
რიო-მბინი

**რიო-მბინი** (, ასევე ცნობილია, როგორც **ბენიტო** ან **უელე**) — ეკვატორული გვინეის კონტინენტური ნაწილის მთავარი მდინარე. მდინარე ქვეყანას დაახლოებით შუაზე ჰყოფს, იგი მიედინება ქვეყნის კონტინენტურ მაწილში აღმოსავლეთიდან დასავლეთის მიმართულებით და ჩაედინება ატლანტის ოკეანის გვინეის ყურეში, ქალაქ მბინის სიახლოვეს. ამ ადგილებში იზრდება მანგროს ტყეები, რომელიც სიღრმეში შეჭრილია დაახლოებით 20 კმ-ზე. მდინარის მხოლოდ ეს ადგილია ნაოსნობისათვის ხელსაყრელი. მდინარე გამოიყენება მერქნის ტრანსპორტირებისთვის ხე-ტყის გადაზიდვის ოპერაციების დროს. სათავეს იღებს გაბონში და მისი სიგრძე შეადგენს დაახლოებით 338 კმ-ს.

## სქოლიო
კატეგორია:გაბონის მდინარეები
კატეგორია:ეკვატორული გვინეის მდინარეები
ხელოვნური ენა

**ხელოვნურ ენას** უწოდებენ სპეციალურად შექმნილ ენებს, რომლებშიც ლექსიკა, ფონეტიკა და გრამატიკა საგანგებოდ არის შემუშავებული გარკვეული მიზნების განსახორციელებლად. სწორედ ფუნქციის ეს მიზანმიმართულობა განასხვავებს ხელოვნურ ენას ბუნებრივი ენებისგან. 

ზოგჯერ მოცემულ ენებს *გამოგონებულ ენებსაც* უწოდებენ (ინგლ. invented language). ასეთი ენები უკვე 1000-ზე მეტია დღევანდელ მსოფლიოში, და მათი რიცხვი გამუდმებით იზრდება.

ხელოვნური ენების შექმნის მიზნებს, სხვათა შორის, წარმოადგენს ადამიანის ურთიერთობის გაადვილება, - როგორიცაა საერთაშორისო დამხმარე ენები, კოდები, მხატვრული ლიტერატურისადმი დამატებითი რეალიზმის მინიჭება, ლინგვისტური ექსპერიმენტები, გამოგონებულ სამყაროში კომუნიკაციის გაიოლება, ენობრივი თამაშები.

## იხილეთ აგრეთვე
* ესპერანტო
* ვოლაპიუკი
* იდო
* ინტერლინგვა
* კლინგონური ენა
* ნა'ვი (ენა)
* ნოვიალი
* სლავთაშორისი ენა

## ლიტერატურა 
* Beutelspacher, Albrecht: *Geheimsprachen* (= *Becksche Reihe Wissen.* Bd. 2071). 4.&nbsp;Aufl., C.&nbsp;H.&nbsp;Beck, München 2005, ISBN 3406490468; 5.,&nbsp;aktual. Aufl., München 2012, ISBN 978-3-406-49046-0.

კატეგორია:ენები
*
მესამე რომი

[მინი|183x183პქ|[პალეოლოგოსების გერბი. ბიზანტიის უკანასკნელი საიმპერატორო დინასტია.]]
[thumb|150px|[რუსეთის იმპერიის გერბი]]
**მესამე რომი** — რუსულ ისტორიოგრაფიაში დამკვიდრებული ტერმინი,  რომელიც ეკუთვნის XVI საუკუნეში მოღვაწე ფსკოველ ბერს - ფილოფეს, რომელიც მოსკოვს „მესამე რომს“  უწოდებს. იგი დიდ მთავარ ვასილი III-ს წერს:

„მესამე რომის“ ამ კონცეფციამ დიდი პოპულარობა ჰპოვა რუსეთის ისტორიის სხვადასხვა ეტაპზე. სახელმწიფოს გაძლიერებასთან ერთად რუსეთის ხელისუფალნი ცდილობდნენ ჰეგემონიის მოპოვებას მართლმადიდებელ ქვეყნებს შორის. 

ეს თეორია განხილული აქვს ეპისკოპოს კირიონს (1917-1918 წლებში სრულიად საქართველოს კათოლიკოს-პატრიარქს კირიონ II-ს) ნაშრომში „ივერიის კულტურული როლი რუსეთის ისტორიაში“, სადაც ეპისკოპოსი კირიონი უარყოფს რუსეთის უპირატესობას მართლმადიდებელ ქვეყნებს შორის და აღნიშნავს,  რომ მას არც ძალა შესწევდა და არც კულტურული განვითარება უწყობდა ხელს,  რომ „მესამე რომი“ ყოფილოყო.  იგი წერს:

კირიონი პოზიციის გასამყარებლად ნაშრომში იშველიებს გ.  უსპენსკის ციტატას:

„მესამე რომის“ თეორია რუსულ ისტორიოგრაფიაში დღეისთვისაც პოპულარობით სარგებლობს.

## სქოლიო
კატეგორია:მოსკოვის ისტორია
კატეგორია:იდეოლოგიები
ჰიუსიულიუ (მრავალმნიშვნელოვანი)

** ჰიუსიულიუ** შეიძლება აღნიშნავდეს:

*ჰიუსიულიუ  — სოფელი აზერბაიჯანში, აღჯაბადის რაიონში
*ჰიუსიულიუ —  სოფელი აზერბაიჯანში, ლაჩინის რაიონში
ქაბირლი (მრავალმნიშვნელოვანი)

**ქაბირლი** შეიძლება აღნიშნავდეს:

*ქაბირლი   — სოფელი აზერბაიჯანში, აღჯაბადის რაიონში
*ქაბირლი  — სოფელი აზერბაიჯანში, ბეილაგანის რაიონში
*ქებირლი   — სოფელი აზერბაიჯანში, გოქჩაის რაიონში
*ქაბირლი   — სოფელი აზერბაიჯანში, ტერტერის რაიონში
კუიბიშევი (მრავალმნიშვნელოვანი)

**კუიბიშევი** შეიძლება აღნიშნავდეს:
* **ვალერიან კუიბიშევი** — რუსი რევოლუციონერი, საბჭოთა სახელმწიფო და პარტიული მოღვაწე;
* კუიბიშევი — რუსეთის ქალაქ სამარის სახელწოდება 1935–1991 წლებში;
* კუიბიშევის წყალსაცავი — წყალსაცავი რუსეთში, მდინარე ვოლგაზე;
* კუიბიშევი   — სოფელი აზერბაიჯანში, აღჯაბადის რაიონი;
* კუიბიშევი — სოფელი აზერბაიჯანში, იმიშლის რაიონი.

კატეგორია:მრავალმნიშვნელოვანი გვერდები გვარის შემცველი სიებით
უზუნობა (მრავალმნიშვნელოვანი)

**უზუნობა** შეიძლება აღნიშნავდეს:

*უზუნობა — სოფელი აზერბაიჯანში, აღჯაბადის რაიონში
*უზუნობა  — სოფელი აზერბაიჯანში, ხაჩმაზის რაიონში
*აშაღი-უზუნობა  — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში
*იუხარი-უზუნობა —  სოფელი აზერბაიჯანში,  ნახიჩევანის ავტონომიურ რესპუბლიკაში, ბაბექის რაიონში
Sega Saturn

**Sega Saturn** () — 32 ბიტიანი მეხუთე თაობის სახლის ვიდეო თამაშების კონსოლი შექმნილი კომპანია Sega-ს მიერ. თავდაპირველად გამოვიდა იაპონიაში 1995 წლის 22 ნოემბერს, იმავე წლის 11 მაისს — ჩრდილოეთ ამერიკაში, ხოლო 1995 წლის 8 ივლისს — ევროპაში. იგი არის წარმატებული კონსოლის, Mega Drive-ის მემკვიდრე. სატურნს გააჩნდა Hitachi-ის SH-2-ის ორი ცენტრალური პროცესორი 28.6 მეგაჰერცით, Motorola 68EC000-ის ხმის პროცესორი და ონლაინ სერვისის Sega NetLink-ის მხარდაჭერა. თამაშები ეშვებოდა CD-ROM-ის ფორმატში და თამაშების ბიბლიოთეკა მოიცავდა რამდენიმე არკადულ პორტს, ისევე როგორც ორიგინალ სათაურებს.

სატურნზე მუშაობა ჯერ კიდევ 1992 წელს დაიწყო სეგას დირექტორის, ჰიდეკო სატოს ზედამხედველობით. 1994 წელს პროდუქტი წარადგინეს Tokyo Toy Show-ზე. პროცესორი შეიმუშავა იაპონურმა ელექტრონულმა კომპანია Hitachi-მ. იგი კონკურენციას უწევდა Playstation-ს. კონსოლის ფასი იყო 44.800 იაპონური იენა და თავდაპირველად პოპულარული იყო იაპონიაში. გამოსვლიდან პირველივე დღეს გაიყიდა კონსოლის 200,000 ეგზემპლარი. 1995 წელს კონსოლი ნაჩვენები იქნა Electronic Entertainment Expo-ზე ლოს-ანჯელესში, სადაც გაცხადადა კონსოლის მახასიათებლები და ასევე ის, რომ მისი ფასი იქნებოდა 399 აშშ დოლარი. 1996 წელს, Nintendo 64-ის გამოსვლის შემდეგ, სატურნის გაყიდვებმა საგრძნობლად იკლო, კონკურენცია ვერ გაუწია მის მოწინააღმდეგე კონსოლს Playstation-ს და მთლიანად ჩავარდა აშშ-ის ბაზარზე და 1998 წელს ამ რეგიონში კონსოლის გაყიდვები შეწყდა. მსოფლიოს მასშტაბით, საერთო ჯამში გაიყიდა სატურნის 9.26 მილიონი ასლი, რაც მიიჩნევა კომერციულ ჩავარდნად.

მიუხედავად წარუმატებლობისა, სისტემაზე გამოვიდა რამდენიმე აღიარებული თამაში, მათ შორის *Nights into Dreams*, *Panzer Dragoon*-ის სერია და *Virtua Fighter*. სატურნი კრიტიკოსებს შორის სარგებლობს შერეული რეპუტაციით კომპლექსური აპარატურის, დიზაინისა და ლიმიტირებული მესამე მხარის დეველოპერების მხარდაჭერის გამო. ამის მიუხედავად, საიტმა IGN-მა Sega Satrun დაასახელა 18-ე ყველა დროის საუკეთესო კონსოლად

## გალერეა

ფაილი:Sega-Saturn-Console-Set-Mk1.png|ჩრდილო ამერიკული ვერსია 
ფაილი:Sega-Saturn-JP-Mk2-Console-Set.png|იაპონური ვერსია 
ფაილი:Sega-Saturn-JP-Mk1-Console-Set.jpg|პირველი იაპონური ვერსია
ფაილი:Sega-Saturn-Controller-Mk-I-NA-FL.jpg|მოდელი 1-ის კონტროლერი
ფაილი:Sega-Saturn-3D-Controller.jpg|3D Pad
ფაილი:Sega-Saturn-Controller-NA-Mk-II-FL.jpg|მოდელი 2-ის ამერიკული კონტროლერი
ფაილი:Volant_Sega_Saturn.jpg|Arcade Racer

## იხილეთ აგრეთვე
*SG-1000
*Master System
*Mega Drive
*Nintendo 64
*Dreamcast
*Sega Saturn-ის თამაშების სია

## ლიტერატურა
*
*
*
*

## რესურსები ინტერნეტში
* Pixelor.de  ინფორმაცია SEGA Saturn-ის მახასიათებლებისა და თამაშების შესახებ
* SEGA-Saturn.net კონსოლის თამაშების სია, აქსესუარები და სხვა
* SEGA Saturn - Historik, Pheripherie & mehr 
* SEGA-Saturn-Spielarchiv - PAL 

## სქოლიო
კატეგორია:სახლის ვიდეო თამაშების კონსოლები
კატეგორია:CD-ROM-ზე დაფუძნებული კონსოლები
კატეგორია:მეხუთე თაობის ვიდეო თამაშების კონსოლები
კატეგორია:სეგას კონსოლები
კატეგორია:Sega Saturn
კატეგორია:1990-იანების სათამაშოები
კატეგორია:1994 წელს წარმოდგენილი პროდუქტები
კატეგორია:1995 წელს წარმოდგენილი პროდუქტები
საუდის არაბეთის ჰიმნი

**საუდის არაბეთის ეროვნული ჰიმნი** () — პირველად ოფიციალურად მიღებული იქნა 1950 წელს მხოლოდ ტექსტი და მერე ისევ 1984 წელს სიმღერები. ორიგინალური კომპოზიცია იყო აბდულ-რაჰმან ალ-ხატიბის მიერ  1947 წელს სპილენძის ინსტრუმენტული ვერსია, მოგვიანებით სერაჯ ომარის მიერ მოწყობილი (سراج عمر). ჰიმნის სიტყვები დაწერა იბრაჰიმ ჰაფიჯიმ.

ეს არის მოხსენიებული, უბრალოდ, როგორც ეროვნული ჰიმნი (النشيد الوطني an-Našīd al-Waṭaniyy), მიუხედავად იმისა, რომ საყოველთაოდ ცნობილია თავისი დასაწყისი, Sārʿī (سارعي, "ლირიკული ზარები"), Sārʿī lil-maǧdi wal-ʿalyāʾ (سارعي للمجد والعلياء, "ლირიკული ზარების დიდება და უზენაესობა!").ლირიკული ზარები ქვეყანაზე, რომლებსაზ მოაქვს მადლიერება და აფრიალებს მწვანე  დროშას,ადიდებს ღმერთს და შესთხოვს მას საუდის არაბეთის მეფისთვის ხანგრძლივი სიცოცხლის მინიჭებას

ინსტრუმენტული ვერსია უწოდებენ სამეფო მისალმება (السلام الملكي as-Salām al-Malakiyy), რომელიც ასევე იმ წესჩვეულების სახელია რომელიც იმართება სამეფო ოჯახის უმთავრეს წევრებისა და დიპლომატიური ფიგურების მისასალმებლად.

## ლექსები 
## შენიშვნები 
## გარე ბმულები 
* საუდის არაბეთის საელჩო Washington-ში, DC აქვს აუდიო გვერდი, რომელიც მოიცავს ეროვნული ჰიმნს, როგორც ვოკალური და ინსტრუმენტული ვერსიებით
* საუდის არაბეთში: -Nasheed Al-Waṭaniy -საუდის არაბეთის აუდიო ეროვნული ჰიმნი, ინფორმაცია და ტექსტები
ვაკუუმური კანალიზაცია

250px|მინი|250პქ|ილუსტრაცია ლიერნუს გამოგონების საპატენტო განაცხადიდან, 1887 წ.
**ვაკუუმური კანალიზაცის სისტემა** — კანალიზაციის ტრანსპორტირების მეთოდი მისი წყაროდან გამწმენდ დანადგარამდე. იყენებს ატმოსფერულ წნევასა და ვაკუუმს შორის არსებულ განსხვავებას, რაც მილსადენ ქსელსა და შემკრები ჭურჭლის ვაკუუმურ სადგურშია შენარჩუნებული. დიფერენციალური წნევა ცენტრალურ ვაკუუმურ სადგურს საშუალებას აძლევს შეაგროვოს რამდენიმე ათასი ცალკეული სახლის კანალიზაციის წყალი; რაოდენობა დამოკიდებულია რელიეფსა და ადგილობრივ სიტუაციაზე. ვაკუუმურ სანიტარულ კანალიზაციას დიდი უპირატესობა აქვს და უფრო ეკონომიურია ბრტყელ, ქვიშიან ნიადაგზე, რომელშიც მაღალია მიწისქვეშა წყლების შემცველობა.

ვაკუუმური კანალიზაცია პირველად 1882 წელს, ევროპაში გამოიგონეს. 1887 წელს, ნეგატიური ენერგიის (ე. წ. ვაკუუმური კანალიზაცია) პირველი სადრენაჟო სისტემა ნიდერლანდელმა ინჟინერმა შარლ ლიერნუმ დააპატენტა. ვაკუუმური კანალიზაცის სისტემის ტექნიკური დანერგვა პირველად შვედეთში მოხდა, 1959 წელს. დღეისათვის, ამ სისტემას აქტიურად იყენებენ მატარებლებსა და თვითმფრინავებში.

სისტემის მთავარი კომპონენტებია შემკრები კამერები, ვაკუუმური სარქველები, მილები, ცენტრალური ვაკუუმური სადგური და მონიტორინგისა და კონტროლის კომპონენტები.

## რესურსები ინტერნეტში
*1892 Patent: Pneumatic Sewerage system sewerhistory.org 
*How Vacuum Sewerage Systems Work

## სქოლიო
კატეგორია:ინფრასტრუქტურა
ჰელიქტიტი

მინი|ჰელიქტიტი
მინი|ჰელიქტიტი
**ჰელიქტიტი** ( — „დაკლაკნილი“) — ნაღვენთ-ნაწვეთი დანალექი კარსტულ მღვიმეებში.

ჰელიქტიტი წარმოადგენს კალციტისა და არაგონიტის ზრდა-განვითარების ერთ-ერთ ფორმას. ჰელიქტიტებს მიეკუთვნება თავისებური აგრეგატები უცნაურად ნაღუნი ცილინდრული და კონუსური ტოტების, განტოტებული ბუსუსიანი კონუსების, რთული სპირალებისა და სხვათა სახით. ჰელიქტიტი ისე გამოიყურება, თითქოსდა უწონობის პირობებში ყოფილიყოს წარმოქმნილი.

ჰელიქტიტები როგორც ჩანს, კაპილარული ძალების შედეგია, მათთვის დამახასიათებელია წვრილი შიდა ღერძული კაპილარი. ამ კაპილარის გავლით ხდება მკვებავი ხსნარის მოდინება ჰელიქტიტის წვერისაკენ, რომელიც იღვრება მის ზედაპირზე და ახორციელებს მზარდი აგრეგატის კვებას მასში შემცველი ბიკარბონატის კალციუმის დაშლის ხარჯზე. ჰელიქტიტები გვხვდება მღვიმეების სუსტადგაწყლოვანებულ ადგილებში, ჯგუფებადაა განლაგებული და გადაჭიმულია ქანების ნაპრალების გასწვრივ. არაგონიტის ჰელიქტიტი წარმოადგენს ორი ან სამი სფეროკრისტალის ექსცენტრულ შეზრდას.

ჰელიქტიტები გვხვდება საქართველოს კარსტულ მღვიმეებშიც, ამ მხრივ გამოსარჩევია ახალი ათონის, სათაფლიისა და პრომეთეს კარსტული მღვიმეები. ახალი ათონის მღვიმეში არსებობს ერთი დარბაზი, რომელიც „ჰელიქტიტების სალონის“ სახელწოდებითაა ცნობილი. ამ დარბაზმა სახელი მასში უხვად წარმოდგენილი ექსცენტრული ჰელიქტიტების გამო მიიღო. აქ ჰელიქტიტები მეტად უცნაური ფორმისანი არიან; წააგავენ ზამბარებს, კითხვის ნიშნებს, წრეებს, ხრახნებს და სხვა.

## გალერეა 

ფაილი:Helictites at Jenolan Caves.jpg
ფაილი:Fouillis excentriques.JPG

## სქოლიო
კატეგორია:მინერალური აგრეგატები
სირიის მდინარეები

შენაკადები გაერთიანებულია იმ მდინარეთა ქვეშ რომელშიც ისინი ჩაედინება.

## მიედინება ხმელთაშუაზღვაში 
* ორონტესი 
** აფრინი
** კარასუ
* ნაჰრ-ალ-ქაბირ-ალ-შამილი, ან *ჩრდილოეთის დიდი მდინარე*
* ნაჰრ-ალ-ქაბირ-ალ-იანოუბი, ან *სამხრეთის დიდი მდინარე* (სირიისა და ლიბანის საზღვარზე)

## მიედინება სპასეთის ყურეში შეთ ალ - არაბის გავით 
* ტიგროსი (საზღვარზე სირიასა და ერაყში)
* ევფრატი
** ხაბური
*** ვადი-რადი
*** ვადი-ხნეზირი
*** ვადი-ჯარაჰი
*** ჯაია
*** ვადი-ხანზირი
*** ვადი-ევიჯი
** ბალიხი
*** ვადი-ალ-ხედერი
*** ვადი-ქარამოღი
** საჯური

## მიედინება გაუდინარ აუზებში 
### ალეპოს აუზი 
* ქუვეიქი

### ღუტას ოაზისი 
* ბარადა

### ალ-ჰიჯანას ტბა 
* ავაჯა

### მკვდარი ზღვა 
* იორდანიის მდინარე
** იარმოუკი (სირიისა და იორდანიის საზღვარზე)
** ბანიასი

## რესურსები ინტერნეტში 
* Map Of Middle East Rivers - Indus River Map, Tigris River Map, Euphrates River Map

*
თომიზმი

**თომიზმი** — ფილოსოფიის მიმართულება. ტერმინი აღნიშნავს ამ მოძღვრების განმარტებასა და განგრძობას სკოლებში. თომიზმისთვის დამახასიათებელია არისტოტელეს ფილოსოფიის შეგუება ქრისტიანული სარწმუნოების მოთხოვნებთან. თომიზმის ფუძემდებელია თეოლოგი და ფილოსოფოსი თომა აკვინელი (1225-1274 წწ.) 

XV-XVI საუკუნეებში და შემდგომ თომიზმი დავიწყებას მიეცა, მაგრამ მოძღვრება კვლავ გახდა აქტუალური XIX საუკუნეში და დასაბამი მისცა ნეოთომიზმს.
## ლიტერატურა
## რესურსები ინტერნეტში
*უცხო სიტყვათა განმარტებითი ლექსიკონი
*თომიზმი და თომისტური ტრადიცია
*ეტიენ ჟილსონი. ნეოთომიზმის უდიდესი წარმომადგენელი 

კატეგორია:მისტიკა
კატეგორია:ფილოსოფია
კატეგორია:რელიგიის ფილოსოფია
კატეგორია:სქოლასტიკა
ნაუტილუსი (წყალქვეშა ნავი)

**ნაუტილუსი** — კაპიტან ნემოს წყალქვეშა ნავი. ის აშენდა საიდუმლოდ დაუსახლებელ კუნძულზე. მისი ყველა ნაწილი სხვადასხვა პიროვნებამ სხვადასხვა ვაჭართან შეიძინა შემდეგ კი მისი არსებობის ყველა კვალი მოსპეს. ამის წყალობით, ის ყველას უცნაური ურჩხული ეგონა და ამ „ურჩხულის“ მოსაკლავად სამხედრო გემი „აბრაამ ლინკოლნი“ გაეშურა. მასზე იყვნენ ნედ ლენდი, კონსეი და პროფესორი არონაკსი. ისინი ბრძოლის დროს ჩაცვივდნენ წყალში და მეთაურმა ნემომ ნავზე დატოვა და უთხრა, რომ ისინი ნავს ვერასოდეს დატოვებდნენ. მიუხედავად ამისა, მათ გაქცევა მაინც მოახერხეს. როგორც „საიდუმლო კუნძულიდან“ ვიგებთ, ნაუტილუსი შემცირდა ყურეში და ამ დროს ჩაიკეტა გასასვლელი. ნემო, რომელიც მარტო დარჩენილიყო ყველას სიკვდილის შემდეგ შიგ მოემწყვდია. მისი სიკვდილის შემდეგ კუნძულის მკვიდრებმა ნაუტილუსი ზღვის ფსკერზე დაუშვეს ნემოსთან ერთად.

კატეგორია:ჟიულ ვერნი
ვიქტორ გოლიშევი

**ვიქტორ გოლიშევი** (რუს. Ви́ктор Петро́вич Го́лышев, დ. 26 აპრილი, 1937, მოსკოვში) — ინგლისური და ამერიკული ლიტერატურის მთარგმნელი, რუსეთში მას უწოდებენ «სამამულო მხატვრული თარგმანის პატრიარქს». 

ვიქტორ გოლიშევი არის ცნობილი რუსი მთარგმნელი ქალის ელენა გოლიშევას ვაჟი.

## ბიოგრაფია 
ვიქტორ გოლიშევმა დაამთავრა მოსკოვის 10-ე სკოლა. 1961 წელს დაამთავრა მოსკოვის ფიზიკურ-ტექნიკური ინსტიტუტი. 1961—1966 წლებში მუშაობდა საბჭოთა კავშირის მეცნიერებათა აკადემიის ავტომატიკისა და ტელემექანიკის მოსკოვის ლითონის ინსტიტუტში. 1966 წელს იყო  გამომცემლობა «მირ»-ის ფიზიკის განყოფილების სამეცნიერო რედაქტორი. ამავე წელს დაიწყო გოლიშევის როგორც მთარგმნელის კარიერა, ხოლო 1970 წელს კი იგი მწერალთა კავშირის წევრი გახდა. 1991 წელს უძღვებოდა კურსს დასავლური ლიტერატურის შესახებ ბოსტონის უნივერსიტეტში. 
ვიქტორ გოლიშევი მეგობრობდა იოსიფ ბროდსკისთან. ბროდსკიმ გოლიშევს ლექსიც მიუძღვნა.

## რესურსები ინტერნეტში 
* გოლიშევი

 
კატეგორია:რუსი მთარგმნელები
კატეგორია:დაბადებული  26 აპრილი
კატეგორია:დაბადებული  1937
კატეგორია:მწერლები ანბანის მიხედვით
კატეგორია:ცოცხალი ადამიანები
კატეგორია:მოსკოვში დაბადებულები
დიპიკა პადუკონე

**დიპიკა პადუკონე** (დ. 5 იანვარი, 1986) — ინდოელი მსახიობი და მოდელი. მისი სამსახიობო დებიუტი შედგა 2006 წელს კანადურ ფილმში „აიშვარია“. შემდეგ წელს დებიუტი იყო ჰინდის ფილმში „ომ შანტი ომ“.

დიპიკა პადუკონე დაიბადა დანიის დედაქალაქ კოპენჰაგენში, კათოლიკურ ოჯახში. მისი მშობლიური ენაა — კონკანი. როცა დიპიკა იყო 11 თვის, მისი ოჯახი საცხოვრებლად გადავიდა ინდოეთში, კარნატაკას შტატის ქალაქ ბენგალორში.

2015 წელს დიპიკა პადუკონემ შექმნა ფონდი, რომელიც ინდოელებს ეხმარება მიიღონ მეტი ინფორმაცია საკუთარი ემოციური და ფსიქიკური მდგომარეობის შესახებ.

## რესურსები ინტერნეტში
* დიპიკა პადუკონეს ბიოგრაფია 

## სქოლიო
კატეგორია:ინდოელი მსახიობები
კატეგორია:დაბადებული 1986
კატეგორია:დაბადებული 5 იანვარი
კატეგორია:ცოცხალი ადამიანები
აქბარ ჰაშემი რაფსანჯანი

**აქბარ ჰაშემი რაფსანჯანი** (; დ. 25 აგვისტო, 1934 — გ. 8 იანვარი, 2017) — ირანელი სახელმწიფო მოღვაწე, ირანის მეჯლისის თავმჯდომარე (1980-1989) და პრეზიდენტი (1989-1997).

## ბიოგრაფია 
დაიბადა 1934 წლის 25 აგვისტოს ღარიბ ოჯახში. 16 წლის ასაკში გადავიდა ყუმში, სადაც ისმენდა რუჰოლა ხომეინის ლექციებს ისლამურ სამართალში. 

ისლამურ რევოლუციამდე პერიოდში 15 წლის განმავლობაში იჯდა ციხეში ანტისამთავრობო მოღვაწეობისათვის. ისლამური რევოლუციის შემდეგ შევიდა გარდამავალ რევულუციურ მთავრობაში. 1980 წელს გახდა მეჯლისის პირველი თავმჯდომარე და ამ თანამდებობაზე დარჩა 1989 წლამდე. 

1989 წლის 3 აგვისტოს აირჩიეს ირანის პრეზიდენტად. მისი მმართველობის დროს ირანის ეკონომიკამ და სოციალურმა სფერომ მნიშვნელოვანი ლიბერალიზცია განიცადა. იგი განაგრძობდა რეფორმებს, რომლის მიზანიც იყო ირანში სრულფასოვანი თავისუფალი ბაზრის შექმნას, მაგრამ ამან გამოიწვია 49 %-იანი ინფლაცია.

რაფსანჯანის პრეზიდენტობას დაემთხვა კარდინალური ცვლილებები  მსოფლიო პოლიტიკაში. მან საფუძველი ჩაუყარა ამიერკავკასიისა და ცენტრალური აზიის ყოფილ საბჭოთა რესპუბლიკებთან ახალ კავშირებს, ჩამოყალიბდა ახალი ურთიერთობები არაბულ სამყაროსთან. თუმცა ურთიერთობა აშშ-სთან კვლავ დაძაბული რჩებოდა. 

2000 წელს აირჩიეს ირანის მეჯლისის წევრად, მაგრამ მალევე დატოვა თანამდებობა და სათავეში ჩაუდგა მიზანშეწონილობის საბჭოს, ხოლო 2006 წელს ექსპერტთა საბჭოს წევრია. 

გარდაიცვალა 2017 წლის 8 იანვარს. დაკრძალეს ხომეინის მავზოლეუმში.

## რესურსები ინტერნეტში
* ოფიციალური საიტო 
* ოფიციალური საიტო 
* აქბარ ჰაშემი რაფსანჯანი

კატეგორია:ირანის პრეზიდენტები
კატეგორია:ირანელი პოლიტიკოსები
კატეგორია:დაბადებული 25 აგვისტო
კატეგორია:დაბადებული 1934
კატეგორია:გარდაცვლილი 8 იანვარი
კატეგორია:გარდაცვლილი 2017
მუჰამად ალი ალ-აბიდი

**მუჰამად ალი ალ-აბიდი** (; დ. 1867, დამასკო, ოსმალეთის იმპერია — გ. 22 ოქტომბერი, 1939, რომი, იტალიის სამეფო) — სირიელი პოლიტიკური მოღვაწე, ქვეყნის პრეზიდენტი (1932-1936 წწ.).

## ბიოგრაფია 
უმაღლესი განათლება მიიღო ბეირუთში და იურიდიული განათლება პარიზში. 1908 წელს დანიშნეს ოსმალეთის იმპერიის ელჩად აშშ-ში. მაგრამ იმავე წელს ახალგაზრდა თურქების მიერ იმპერატორ აბდულ-ჰამიდ II-ის დამხობის შემდეგ მისი მამა გაიქცა სტამბოლიდან და მამამისთან ერთად ცხოვრობდა ევროპასა და ეგვიპტეში.

დამასკოში დაბრუნდა 1920 წელს, მას შემდეგ რაც სირია გახდა საფრანგეთის სამანდატო ტერიტორია. 1922 წელს იყო სირიის ფინანსთა მინისტრი. 1932-1936 წლებში სირიის პრეზიდენტი. მისი პრეზიდენტობის დროს გააქტიურდა ეროვნულ-განმათავისუფლებელი მოძრაობა, განსაკუთრებით მას შემდეგ რაც პრემიერ-მინისტრად დანიშნეს საზოგადოებისთვის არაპოპულარული თაჯ ედ-დინ ალ-ჰასანი. 1936 წელს გადადგა და საცხოვრებლად გადავიდა პარიზში. იგი რომის ერთ-ერთ სასტუმროში გარდაიცვალა.

## რესურსები ინტერნეტში
*მუჰამედ ალი ალ-აბიდი  

## სქოლიო
კატეგორია:დაბადებული 1867
კატეგორია:გარდაცვლილი 1939
კატეგორია:გარდაცვლილი 22 ოქტომბერი
კატეგორია:სირიის პრეზიდენტები
ალაჩადირლი

**ალაჩადირლი** () — სოფელი აზერბაიჯანში,  ბარდის რაიონში. მოსახლეობის რაოდენობა —  1 379 კაცი.

## რესურსები ინტერნეტში
* 
 
 

კატეგორია:ბარდის რაიონის სოფლები
მელიქლი (გაბალა)

**მელიქლი ** () — სოფელი აზერბაიჯანში,  გაბალის რაიონში.  მოსახლეობის რაოდენობა  — 560 კაცი.

## რესურსები ინტერნეტში
*

კატეგორია:გაბალის რაიონის სოფლები
Sega Saturn-ის თამაშების სია

მინი|მარჯვნივ|250პქ|Sega Saturn-ის მოდელი 2

 — 32 ბიტიანი მეხუთე თაობის სახლის ვიდეო თამაშების კონსოლი შექმნილი კომპანია Sega-ს მიერ. თავდაპირველად გამოვიდა იაპონიაში 1995 წლის 22 ნოემბერს, იმავე წლის 11 მაისს — ჩრდილოეთ ამერიკაში, ხოლო 1995 წლის 8 ივლისს — ევროპაში. იგი არის წარმატებული კონსოლის, Mega Drive-ის მემკვიდრე. სატურნს გააჩნდა Hitachi-ის SH-2-ის ორი ცენტრალური პროცესორი 28.6 მეგაჰერცით, Motorola 68EC000-ის ხმის პროცესორი და ონლაინ სერვისის Sega NetLink-ის მხარდაჭერა. თამაშები ეშვებოდა CD-ROM-ის ფორმატში და თამაშების ბიბლიოთეკა მოიცავდა რამდენიმე არკადულ პორტს, ისევე როგორც ორიგინალ სათაურებს.

სატურნზე მუშაობა ჯერ კიდევ 1992 წელს დაიწყო სეგას დირექტორის, ჰიდეკო სატოს ზედამხედველობით. პროცესორი შეიმუშავა იაპონურმა ელექტრონულმა კომპანია Hitachi-მ. Saturn თავდაპირველად პოპულარული იყო იაპონიაში. 1996 წელს, Nintendo 64-ის გამოსვლის შემდეგ, სატურნის გაყიდვებმა საგრძნობლად იკლო, კონკურენცია ვერ გაუწია მის მოწინააღმდეგე კონსოლს Playstation-ს და მთლიანად ჩავარდა აშშ-ის ბაზარზე და 1998 წელს ამ რეგიონში კონსოლის გაყიდვები შეწყდა. მსოფლიოს მასშტაბით, საერთო ჯამში გაიყიდა სატურნის 9.26 მილიონი ასლი, რაც მიიჩნევა კომერციულ ჩავარდნად.

მიუხედავად წარუმატებლობისა, სისტემაზე გამოვიდა რამდენიმე აღიარებული თამაში, მათ შორის *Nights into Dreams*, *Panzer Dragoon*-ის სერია და *Virtua Fighter*. სატურნი კრიტიკოსებს შორის სარგებლობს შერეული რეპუტაციით კომპლექსური აპარატურის, დიზაინისა და ლიმიტირებული მესამე მხარის დეველოპერების მხარდაჭერის გამო. ამის მიუხედავად, საიტმა IGN-მა Sega Satrun დაასახელა 18-ე ყველა დროის საუკეთესო კონსოლად

ქვემოთ წარმოდგენილი არის ვიდეო თამაშების არასრული სია (**597**) გამოსული Sega Saturn-ზე. სია დახარისხებულია ანბანის, დეველოპერების, გამომცემლებისა და წლების მიხედვით.

## თამაშები
## იხილეთ აგრეთვე
*Sega-ს ვიდეო თამაშების ფრენჩაიზების სია
*ვიდეო თამაშების სია

## სქოლიო
კატეგორია:ვიდეო თამაშების სიები პლატფორმების მიხედვით
კატეგორია:Sega Saturn-ის თამაშები
სუბჰი ბარაკატი

**სუბჰი ბეი ბარაკატ ალ-ჰალიდი** (; დ. 1889, ანტიოქია, ოსმალეთის იმპერია —  გ. 1939, ანთაქია, თურქეთი) — სირიელი პოლიტიკური მოღვაწე, ქვეყნის მეთაური და პრემიერ-მინისტრი (1922-1925 წწ.).

## ბიოგრაფია 
დაიბადა ანტიოქიაში, თურქული წამომავლობის ოჯახში. საფრანგეთის მანდატის პერიოდში იყო სირიის ფედერაციისა (28 ივნისი, 1922 – 31 დეკემბერი, 1924) და სირიის სახელმწიფოს (1 იანვარი, 1925 – 21 დეკემბერი, 1925) პრეზიდენტი.

დიდი როლი ითამაშა ქვეყნის გაერთიანებაში და ჩამოყალიბებაში. 1925 წელს გადადგა პროტესტის ნიშნად, რაც გამოწვეული იყო დრუზებისა და ალავიტების სახელმწიფოების სირიასთან შემოერთების საკითხზე საფრანგეთის სამანდატო ხელისუფლების უარის გამო. 

## სქოლიო
კატეგორია:სირიის პრეზიდენტები
კატეგორია:სირიის პრემიერ-მინისტრები
კატეგორია:დაბადებული 1889
კატეგორია:გარდაცვლილი 1939
იენიქენდი (გაბალა)

**იენიქენდი ** () — სოფელი აზერბაიჯანში,  გაბალის რაიონში.  მოსახლეობის რაოდენობა  — 1 796კაცი.

## რესურსები ინტერნეტში
კატეგორია:გაბალის რაიონის სოფლები
ფოლადლი (გობუსტანი)

**ფოლადლი ** () — სოფელი აზერბაიჯანში,  გობუსტანის რაიონში.  მოსახლეობის რაოდენობა — 1 465  კაცი.

## რესურსები ინტერნეტში
*

კატეგორია:გობუსტანის რაიონის სოფლები
შიხლარი (გობუსტანი)

**შიხლარი ** () — სოფელი აზერბაიჯანში,  გობუსტანის რაიონში.  
## რესურსები ინტერნეტში
*

კატეგორია:გობუსტანის რაიონის სოფლები
სირიის გერბი

**სირიის გერბი** () — სირიის სახელმწიფო სიმბოლო.

სირიის გერბი თავის მხრივ წარმოადგენს ოქროს „სირიულ ქორს“ ან „ქურაიშების ქორს“, რომელსაც მკერდზე აქვს ფარი, ორჯერ გადაკვეთილია მუქი წითელით, ვერცხლით და შავი ფერით ორი ხუთხკუთხებიანი მწვანე ვარსკვლავით შუაზე (სირიის დროშის ფერები). ქორს კლანჭებში მწვანე ლენტი უკავია, რომელზეც არაბულ ენაზე სახელმწიფოს სახელი აწერია: 
الجمهورية العربية السورية‎‎. კუდზე - ორი მწვანე გადაშლილი ხორბლის თავთავია.

გაერთიანებული არაბული რესპუბლიკის დროს სირიული ქორის მაგივრად გამოიყენებოდა „სალახ ად-დინის არწივი“.

## რესურსები ინტერნეტში
* სირიის გერბი საიტზე „ჰერალდიკის სამყაროში“ 

კატეგორია:გერბები
კატეგორია:გერბები არწივის გამოსახულებით
კატეგორია:სახელმწიფო გერბები
კატეგორია:სირიის ეროვნული სიმბოლოები
კატეგორია:გერბები ანბანის მიხედვით
ბანახის-ტარსკის პარადოქსი

მარჯვნივ|მინი|350x350პქ|შესაძლებელია თუ არა ბურთი სივცრეში დაიშალოს სასრული რაოდენობის წერტილების სიმრავლედ და ხელახლა იქნას აწყობილი ორ, ორიგინალის იდენტურ ბურთად სივცრეში?

**ბანახის-ტარსკის პარადოქსი** — თეორიული გეომეტრიის ერთ-ერთი თეორემა, რომელიც მოიცავს შემდეგ არსს: როდესაც წრეს ენიჭება სამგანზომილებიანი სივრცე, შესაძლებელია იგი დაშლილ იქნას სასრული რაოდენობის არაგადამკვეთ სიმრავლეებად, რომელსაც შემდეგ შეუძლია წარმოქმნას ორიგინალის იდენტური ორი ასლი. სინამდვილეში, ეს პროცესი მხოლოდ მოიცავს ნაწილების გადაადგილებას და ბრუნვას, ფორმის ცვლილების გარეშე. თუმცაღა, მიღებული ბურთები არათუ მყარ ობიექტს, არამედ გაბნეულ ნაწილაკებს წარმოადგენენ. რეკონსტრუქცია შეიძლება მოიცავდეს მხოლოდ ხუთ ნაწილს.

თეორემის ძლიერი ვერსია გულისხმობს იმას, რომ მოცემული ორი „გონივრული“ მყარი ობიექტიდან შესაძლებელია (მაგ.: დიდი და პატარა ბურთები) ერთ-ერთმა გამოსახოს მეორე. ამ თეორემას ხშირად ადარებენ „დაჭრილ ბარდას, რომელსაც შეუძლია იქცეს მზედ“ და უწოდებენ „ბარდისა და მზის პარადოქსს“.

მიზეზი იმისა, თუ რატომ ეწოდება ბანახის-ტარსკის თეორემას პარადოქსი, არის ის, რომ იგი ეწინააღმდეგება ძირითად გეომეტრიულ ინტუიციას. „ბურთის გაორმაგება“ — მათი დაყოფა ნაწილებად და გადაადგილება, ყველანაირი დაჭიმვის, ან წერტილების დამატების გარეშე, როგორც ჩანს შეუძლებელია, რადგანაც შენარჩუნებულ უნდა იქნას მოცულობა. თეორიულად ეს შესაძლებელია და იგულისხმება მოცულობის ფორმალურ განმარტებებშიც. თუმცაღა, პრაქტიკულად არ შეიძლება განისაზღვროს განხილული მოცულობები, რადგანაც ისინი ხელახალი შეერთების შემდეგ აუცილებლად შეიცვლება.

გეომეტრიის სხვა თეორემებისგან განსხვავებით, ამ შედეგის მტკიცებულება დამოკიდებულია აქსიომების არჩევანზე მოცემული თეორიისათვის. ის შეიძლება დამტკიცებულ იქნას არჩევნის აქსიომით, რომელიც გულისხმობს უთვლად სიმრავლეებს, მაგ.: წერტილების სიმრავლე, რომელთაც არ გააჩნიათ მოცულობა პირდაპირი გაგებით, რომლის მნიშვნელობა მოითხოვს არჩევნის უთვლად რაოდენობას.

2005 წელს დამტკიცდა — დაშლის დროს, ნაწილები არჩეულ უნდა იქნას იმ კრიტერიუმით, რომ მათ შეძლონ უწყვეტი გადაადგილება, ერთმანეთთან შეხვედრის გარეშე. 

## ლიტერატურა
* 
* 
* 
* 

## რესურსები ინტერნეტში
* ბანახის-ტარსკის პარადოქსი

## შენიშვნები 
კატეგორია:ჯგუფების თეორია
კატეგორია:მათემატიკური პარადოქსები
ბალა-ქაჯარი

**ბალა-ქაჯარი** () — სოფელი აზერბაიჯანში,  ბარდის რაიონში. მოსახლეობის რაოდენობა —   797 კაცი.

## რესურსები ინტერნეტში
* 
 
 

კატეგორია:ბარდის რაიონის სოფლები
გობუსტანი (ქალაქი)

**გობუსტანი** () — ქალაქი  აზერბაიჯანში, გობუსტანის რაიონის ადმინისტრაციული ცენტრი. 2008 წლამდე ეწოდებოდა **მარაზი** ().

## ისტორია 
1920-1930 და 1943-1960 წლებში იყო აზერბაიჯანის სსრ-ის მარაზის რაიონის ადმინისტრაციული ცენტრი. შემდეგ შემახის რაიონის სასოფლო საბჭოს ადმინისტრაციული რაიონი. გობუსტანის რაიონის დაარსების დღიდან არის მისი ადმინისტრაციული ცენტრი.  

1968 წლიდან აქვს დაბის სტატუსი, ხოლო 2008 წლიდან — ქალაქი. ამავე წელს ეწოდა გობუსტანი.

## ღირსშესანიშნაობა 
ქალაქში მდებარეობს დირი ბაბას მავზოლეუმი, რომელიც აგებულია 1402 წელს. 

## სქოლიო
კატეგორია:მთიანი შირვანის რეგიონის ქალაქები